Ջաջուռ (գետ)

Ջաջուռ, գետ Հայաստանի Շիրակի մարզում, Կարկաչանի աջ վտակը։ Սկիզբ է առնում Շիրակի լեռնաշղթայի հարավային լանջերից՝ 2135 մ բարձրությունից։ Երկարությունը 33,5 կմ է, ջրհավաք ավազանը՝ 392 կմ²։ Գետահովիտը վերին հոսանքում V-աձև է, միջինում և ստորինում հոսում է Շիրակի դաշտով։ Սնումը հիմնականում ձնաանձրևային (63%) է, ռեժիմը՝ անկանոն, սելավային։ Տարեկան միջին ծախսը 0,31 մ³/վ է։ Ջրերն օգտագործվում են ոռոգման նպատակով։

Ծանոթագրություններ 

Շիրակի մարզի գետեր
Կարկաչան գետի վտակներ